**KOPPI-kurssin kuvaus**

**Kurssin koodi ja nimi:** *YR3, YR6, YR9 Yrittäjyysopinnot\**

**Oppiaine/-aineet:** *Yrittäjyysopinnot*

**Kurssin opettaja:** *Heidi Räihä*

**Koulu:** *Jyväskylän Lyseon lukio*

**Jakso ja lukuvuosi:** *5.–6. jakso/2014–2015 \*\**

**Kurssin opiskelijamäärä:** *35\*\*\**

**Kurssin toteutunut kokonaistuntimäärä:** *38*

*\* Eri vuositasojen yrittäjyysopiskelijat opiskelevat samassa opetusryhmässä niin, että osa opintojen sisällöistä on yhteisiä, osa vuositaso- ja kurssikohtaisia.*

*\*\* Yrittäjyysopinnoissa yhtä kurssia opiskellaan kahden jakson ajan.*

*\*\*\* YR3 – 25 opiskelijaa, YR6 – 8 opiskelijaa, YR8 – 2 opiskelijaa*

1. **Kuvaus kurssin toteutuksesta (mm. Kaikkialla oppii -osuus tunteina, käytetyt työtavat):**

*Yrittäjyysopinnoista noin kolmasosa on lähtökohtaisesti itsenäistä opiskelua ja kaksi kolmasosaa kontaktiopetusta. YR3-, YR6- ja YR9-kurssien sisällöt ja ajankäyttö ovat seuraavat:*

* *viikkotapaamiset 7 X 2 tuntia – yrittäjyysopintojen teoriaa ja erilaisia oppimistehtäviä opettajan johdolla, valmistautumista projekteihin ja vierailuihin, vierailujen ja projektien tuotosten esittely = 14 tuntia*
* *Ikkuna työelämään – lukiolaisen työpäivä 20.3.2015 – job shadowing -päivä paikallisessa yrityksessä = 8 tuntia*
* *vierailu Jyväskylän yliopistolle yhdessä Business English -kurssin kanssa 24.3. = 2 tuntia*
* *Yritystehdas-vierailu yhdessä Business English -kurssin kanssa 27.3.2015 – tutustuminen Yritystehtaan toimintaan, englanninkielisen pitching-puheen laatiminen ja esittäminen = 2 tuntia*
* *JAMK Workshop 7.4.2015 – Jyväskylän ammattikorkeakoululla järjestetty, asiakkaan kohtaamista käsittelevä workshop = 2 tuntia*
* *Uskalla Yrittää -finaaliin 14.–15.4.2015 / Nostetta Nuorille -tapahtumaan 15.4. osallistuminen = 2 tuntia*
* *NY Vuosi Yrittäjänä -ohjelman ja yrittäjyysopintojen lukuvuoden päätöstilaisuus 27.5.2015 – opiskelijayritysten vuosikertomusten esittely yrittäjyysopettajille, rehtoreille sekä yhteistyökumppaneille, parhaiden tiimien ja opiskelijoiden palkitseminen = 2 tuntia*

*Yhteensä 32 tuntia*

*Loput laskennallisesta 38 tunnin kurssikokonaisuudesta (6 tuntia) on varattu opiskelijayritysten liiketoiminnan suunnitteluun ja toteutukseen. Tämä työ tapahtuu opiskelijoiden omalla ajalla. Viidennen ja kuudennen jakson (3. yrittäjyysopintojen periodi) erityistehtävänä on toteuttaa yksi myyntitapahtuma tai muu oma projekti viikoilla 17–18, jolloin ei ole lainkaan yhteisiä tapaamisia.*

*Yrittäjyysopintojen sähköisenä oppimisympäristönä käytetään Peda.netiä. Peda.netiin kerätään muun muassa muistiot opiskelijoiden omalla ajalla pidetyistä tapaamisista sekä erilaisten oppimistehtävien ja projektien tuotokset.*

*KOPPI-hankkeen osuudeksi muodostuu 38 tunnin kokonaisuudesta 22 tuntia (Ikkuna työelämään – lukiolaisen työpäivä -tapahtuma, vierailu Jyväskylän yliopistolle, Yritystehdas-vierailu, JAMK Workshop, Uskalla Yrittää -finaali / Nostetta Nuorille -tapahtuma sekä laskennallinen omalla ajalla tapahtuva opiskelijayritysten liiketoiminta ja muut omat projektit).*

1. **Arvio toteutuksen toimivuudesta:**

Mikä toimi parhaiten:

*Opiskelijat kokevat motivoivaksi sen, että opintojen sisältöihin voi itse vaikuttaa ja että osan tapaamisista ajankohdan saa päättää itse. Monipuolisten työskentelytapojen käyttö tuo vaihtelua ”perinteiseen” luokkaopetukseen.*

Ongelmia, kehitettävää:

*Opiskelijoiden sitoutumista opintoihin olisi pystyttävä kehittämään. Kynnys jäädä pois tapahtumista ja jättää tehtävät tekemättä on matalampi silloin, kun opettaja ei valvo työskentelyä. Myös opettajan mahdollisuus puuttua mahdollisiin tiimin sisäisiin ongelmiin tai yksittäisen opiskelijan kohtaamiin vaikeuksiin on pienempi, kun kontaktiopetusta on vähemmän.*

1. **Erot ”perinteiseen” (kontaktiopetus luokassa) kurssitoteutukseen verrattuna:**

Opiskelijan/oppimisen kannalta:

 *Opiskelijat oppivat tiimityötaitoja ja oma-aloitteisuutta sekä projektinhallintaa.*

Opettajan/opettamisen kannalta:

*Kurssien suunnittelu on työläämpää. Esimerkiksi vierailukäyntien järjestäminen vaatii opettajalta merkittävää työpanosta.*

1. **Tiivistelmä opiskelijapalautteesta:**

*Opiskelijat kokevat yrittäjyysopinnot motivoiviksi. Ne tuovat vaihtelua usein raskaisiinkin lukion koulupäiviin sekä tarjoavat mahdollisuuden oppia monia jatko-opintojen ja työelämän kannalta keskeisiä tietoja ja taitoja.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lähetä täytetty kurssikuvaus sähköpostilla liitteenä Juha Paanaselle (juha.paananen@jao.fi).**

**Kurssikuvaukset kootaan KOPPI-hankkeen www-sivulle (https://peda.net/hankkeet/koppi > KAIKKIALLA OPPII -KURSSIT).**